Rezumatul Studiului 11 - Învăţători mincinoşi

1. **ÎNVĂŢĂTORII MINCINOŞI:**
   * **EREZII ŞI MOTIVAŢII. 2 Petru 2:1-3.**
     + Îl neagă pe Hristos (v. 1).
     + Predică o viaţă libertină (v. 10, 18).
     + Se revoltă împotriva autorităţilor (v. 10).
     + Promit libertate (v. 11).
     + Neagă sfintele porunci (v. 21).
     + Pot fi motivaţi de bani (v. 3), poftă (v. 18), obţinerea puterii asupra congregaţiei (v. 19).
2. **EXEMPLE DIN VECHIUL TESTAMENT. 2 Petru 2:4-17.**
   * Petru compară învăţăturile şi consecinţele învăţătorilor falşi cu patru exemple din Vechiul Testament: Îngerii care au căzut(v. 4); Lumea antediluviană (v. 5); Sodoma şi Gomora (v. 6); Balaam (v. 15).
   * Între aceste cazuri, Petru îl evidenţiază pe „Noe, propovăduitor al neprihănirii” şi pe „neprihănitul Lot”. Ambii au rămas fideli în mijlocul apostaziei şi răutăţii, ca un exemplu pentru noi.
3. **PROMISIUNI DE ELIBERARE. 2 Petru 2:18-19.**
   * Isus ne-a promis că ne va scoate din sclavia păcatului pentru a ne face cu adevărat liberi în El (Ioan 8:34-36).
   * Totuşi, aceşti falşi învăţători promit să ne scoată din sclavia lui Hristos şi să ne facă liberi să păcătuim.
   * Prin respingerea purităţii şi sfinţeniei, şi schimbarea acestora pentru poftă şi dezbinare, se întorc la corupţia din care, într-o zi, au fost salvaţi de Hristos.
   * În acest fel, pentru învăţători şi elevi „pierzarea lor nu dormitează” (v. 3).
4. **ÎNAPOI ÎN LUME. 2 Petru 2:20-22**
   * Aceia care în mod voit şi conştient se depărtează de calea vieţii sunt în mare pericol. „Căci cei ce au fost luminaţi odată… şi cari totuşi au căzut, este cu neputinţă să fie înnoiţi iarăşi, şi aduşi la pocăinţă” (Evrei 6:4-6). Cum să evităm să ne întoarcem la modul de viaţă avut înainte de a crede în Isus?
   * Conform cu parabola povestită de Isus (Matei 12:43-45), duhul necurat se întoarce. Din acest motiv, este important să înlocuim activităţile lumeşti anterioare cu altele care să includă răspândirea evangheliei şi activitatea în biserică.
5. **COMPARÂND 2 PETRU CU EPISTOLA LUI IUDA**
   * Epistola lui Iuda şi 2 Petru 2:1-3:7 sunt foarte asemănătoare. Această repetiţie ne atrage atenţia asupra nevoii de o redeşteptare şi o reformă, care să ne păzească de învăţăturile acestor învăţători falşi.